Source: http://docplayer.hu/17715104-Tulajdonvedelem-az-uj-ptk-ban-az-alkotmanybirosag-gyakorlatanak-tukreben.html
Timestamp: 2018-12-14 11:08:53
Document Index: 10343015

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Tulajdonvédelem az új Ptk.-ban az Alkotmánybíróság gyakorlatának tükrében - PDF
Download "Tulajdonvédelem az új Ptk.-ban az Alkotmánybíróság gyakorlatának tükrében"
1 Téglási András * Tulajdonvédelem az új Ptk.-ban az Alkotmánybíróság gyakorlatának tükrében Nagy megtiszteltetés számomra, hogy egy olyan témájú írással tiszteleghetek Lenkovics Barnabás professzor úr, elnök úr előtt születésnapja alkalmából, amelyet tőle sajátíthattam el egyetemi éveim és azt követő kutatásaim során, és amiért ezúton is szeretném kifejezni neki köszönetemet és hálámat. 1. Bevezetés Jelen tanulmány az új Ptk.-nak a tulajdonjog általános szabályaira vonatkozó egyes rendelkezéseit (Ötödik könyv, Dologi jog, Második rész: A tulajdonjog) vizsgálja a korábbi alkotmánybírósági gyakorlat tükrében, vagyis azt, hogy a régi Ptk. tulajdonjogi rendelkezéseivel összefüggésben hozott alkotmánybírósági döntések mennyiben érvényesülnek az új Ptk. vonatkozó szabályaiban. 2. A feldolgozás, egyesítés és a beépítés A régi Ptk.-nak a tulajdonjog megszerzéséről szóló XI. fejezetében A feldolgozás és az egyesítés -re vonatkozó szabályozási körben a Ptk es módosítása előtt 1 az államot (és a szövetkezetet) a választás kedvezménye illette meg feldolgozott vagy egyesített dolog létrejötte esetén. 2 Hasonlóan rendelkezett az * Egyetemi adjunktus, Nemzeti Közszolgálati Egyetem Közigazgatás-tudományi Kar, Alkotmányjogi Tanszék évi XIV. törvény a Polgári Törvénykönyv módosításáról. 2 Ptk (1) bek. 542
2 állami tulajdon védelmében a régi Ptk., 3 az állami tulajdonban álló anyagokkal történő beépítés esetén. E rendelkezéseket, amelyek az állam, illetve a szövetkezet számára az általános szabályoktól eltérő jogokat biztosítottak, az 1991-es módosítás hatályon kívül helyezte. Eltérő joghatást fűzött a régi (1991 előtti) Ptk. a ráépítés magatartásához is, amikor az nem a magántulajdonú, hanem állami vagy szövetkezeti tulajdonú ingatlanon valósult meg. E kérdésben a Ptk (2) bekezdését is érintő jogszabály-módosítás a szövetkezeti tulajdon kiemelt védelméről szóló rendelkezést hatályon kívül helyezte ugyan, változatlan formában fenntartotta viszont azt a rendelkezést, amely nem tette lehetővé állami ingatlan tulajdonjogának ráépítéssel való megszerzését. A 29/1992. (V. 19.) AB határozat megállapította, hogy a Ptk.-nak ilyen tartalommal hatályban maradt 138. (2) bekezdése ellentétes az Alkotmány 9. (1) bekezdésében foglaltakkal, mert a tulajdonjog tartalmára és védelmére vonatkozó polgári jogi szabályok között az állami tulajdon tekintetében alkotmányjogilag értékelhető indok nélkül tartott fenn különbségtételt. 4 Ez egyébként a szabályozás körén belül következetlen és ellentmondó is. A régi Ptk. feldolgozásra, egyesítésre, beépítésre vonatkozó rendelkezései tehát ezt követően részben a jogalkotó, részben az Alkotmánybíróság (AB) tevékenységének eredményeként összhangba került az Alkotmány tulajdoni formák egyenlőségét és egyenjogúságát deklaráló követelményével. Az Alaptörvény a nemzeti vagyon mellett a magántulajdoni formák közül is kiemeli azokat, amelyek a nemzet közös örökségét képezik. Így a természeti erőforrások, különösen a termőföld, az erdők és a vízkészlet, a biológiai sokféleség, különösen a honos növény- és állatfajok, valamint a kulturális értékek a P) cikk (1) bekezdése alapján a nemzet közös örökségét képezik, és ezek védelmét, fenntartását és a jövő nemzedékek számára való megőrzését nemcsak az állam, hanem mindenki kötelességévé teszi. Az Alaptörvénynek ez a rendelkezése (alkotmányosan) is alátámasztja az új Ptk.-ban a tulajdon tárgyai közül az állatok (igaz, nem csak a honos állatfajok) megkülönböztetett kezelését a többi dologhoz képest. 5 Ehhez kapcsolódóan Lenkovics Barnabás Ember és tulajdon című könyvében mutat rá arra, hogy az emberiség a 21. században kénytelen rádöbbenni arra, hogy az eddig értéknek nevezett kategóriákat, mint a jövedelem, a profit, újra kell gondolni, és olyan fogalmakat kell előtérbe helyezni, mint a természet, a környezet, az egészség, azaz a jövő generációk esélyei. 6 Lenkovics Barnabás felhívja a figyelmet, hogy ez az értékrendszer-váltás nemcsak az életminőségünk, de akár az életben maradásunk záloga is egyben. 7 A közelmúlt társadalmi és természeti jelenségei, úgymint a es globális pénzügyi és annak nyomán kibontakozó gazdaságiválság-hullám, másfelől az ugyancsak globális klímaváltozással összefüggő természetikatasztrófa-sorozat 3 Ptk (2) bek. 4 Vö. SÁNDOR ISTVÁN: A bizalmi vagyonkezelés és a trust. Budapest, 2014, HVG-ORAC Lap- és Könyvkiadó Kft., :14. (3) bek. 6 LENKOVICS BARNABÁS: Ember és tulajdon. Rendszerváltó gondolatok. Budapest Pécs, 2013, Dialóg Campus Kiadó, LENKOVICS BARNABÁS: Ptk. és Alkotmány, ember- és társadalomkép. Alkotmánybírósági Szemle, sz
3 együttes hatásaként egyre szorongatóbbá vált az a felismerés, hogy mindaz, amit eddig fejlődésnek neveztünk, az fenntarthatatlanná vált. 8 A es globális pénzügyi válságot is többek között az idézte elő, hogy a pénzügyi tranzakciók mögött nem voltak megtermelt javak, csupán a spekuláns tőke. 3. Az alkotórész A 709/B/2007. AB határozat azt vizsgálta, hogy a Ptk. alkotórészre vonatkozó rendelkezése 9 sérti-e az Alkotmány által védett tulajdonhoz való jogot. 10 A határozat szerint e rendelkezés nem értelmezhető úgy, hogy az ingyenes tulajdonszerzést tenne lehetővé. Ha ugyanis az alkotórészi kapcsolat be-, rávagy túlépítés következménye, ennek jogkövetkezményeit a Ptk. erre vonatkozó speciális szabályai 11 alkalmazásával állapítja meg a bíróság. E szabályok egyike sem teszi lehetővé a felek ingyenes gazdagodását, ezért a támadott rendelkezés nem sérti a tulajdonhoz való alapjog lényeges tartalmát. Az új Ptk.-ban az alkotórészi kapcsolat meghatározása 12 a régi Ptk.-tól nem mutat eltérést, 13 így változatlan alkotmánybírósági gyakorlat esetén ennek alkotmányellenessége továbbra sem vetődhet fel. 8 Uo Ptk. 95. (1) bek. Lásd LENKOVICS BARNABÁS: Dologi jog. Budapest, 2014, Eötvös József Könyvkiadó, Vö. BOÓC ÁDÁM SÁNDOR ISTVÁN: Előadásvázlatok a polgári jog általános tanaiból. Budapest, 2011, Patrocinium, Az Alkotmány által védett tulajdonhoz való jogról lásd VÖRÖS IMRE: A tulajdonhoz való jog az Alkotmányban és az önkormányzatok tulajdonjogi helyzete. Jogi Tájékoztató Füzetek elhangzott szakmai előadásokról, sz. (Szerkeszti és kiadja a Magyar Kereskedelmi és Iparkamara Jogi Tagozata, Budapest.); TÉGLÁSI ANDRÁS: A tulajdonhoz való jog alkotmányos védelme. Szeged, 2013, Pólay Elemér Alapítvány. 11 Ptk , 136., Lásd 5: Részletes indokolás az Ötödik könyv, Második rész, III. cím, IV. fejezethez (3. pont). 544
4 4. A szomszédjogi szabályok A 947/B/1997. AB határozat vizsgálta a régi Ptk ának és a Ptké ának 14 alkotmányellenességét, amely lehetővé tette, hogy törvénynél alacsonyabb szintű jogszabályok akár a Ptk.-tól eltérő szomszédjogi rendelkezéseket állapítsanak meg. Az AB szerint a tulajdonhoz való jogból nem következik, hogy a szomszédjogi viszonyokat érintő valamennyi kérdést törvényben kellene szabályozni; a kizárólagos törvényi szabályozás követelménye különösen indokolatlan volna a szomszédjogok esetében. Noha a Ptk.-ban a diszpozitivitás elsősorban a kötelmi szabályoknál érvényesül, és a dologi jogi szabályok kógensek, a felek eltérő megállapodását lehetővé tevő a alapján a szomszédjogi szabályok is diszpozitívak. Az AB utalt arra, hogy a régi Ptk a általános szabályt fogalmaz meg, amikor kimondja: A tulajdonos a dolog használata során köteles tartózkodni minden olyan magatartástól, amellyel másokat, különösen szomszédait szükségtelenül zavarná, vagy amelylyel jogaik gyakorlását veszélyeztetné. A Ptk. azonban nem határozza meg és nem sorolja fel a zavaró és veszélyeztető magatartásokat (ez nem is volna lehetséges), hanem a aiban néhány gyakran előforduló kérdést szabályoz, de egyúttal megengedi az e rendelkezéseitől való eltérést is más jogszabály és a felek számára. Az AB megítélése szerint, ha a szabályozás azt a követelményt juttatja érvényre, hogy a dolog használata során minden tulajdonos rendeltetésszerűen, mások jogaival összhangban gyakorolja jogait, és nem tartalmaz közhatalmi beavatkozást a tulajdonhoz való jogba, akkor a tulajdonhoz való jog korlátozásáról nem is lehet szó. Kizárólag a törvénynél alacsonyabb szintű szomszédjogi szabályozás konkrét vizsgálata alapján lehet eldönteni azt, hogy az adott rendelkezés az alkalmazott szabályozási mód miatt alkotmányellenes-e. Az AB mindezek alapján megállapította, hogy a Ptk a és a Ptké a nem ellentétes az Alkotmány 8. (2) bekezdésével. Az új Ptk. a szomszédjogok közül már csak a földtámasz jogát és a szomszédos telek kártalanítás ellenében történő ideiglenes igénybevételének eseteit határozza meg, a tradicionális szomszédjogok többsége ugyanis ahogy arra a törvény indokolása 15 rámutat külön jogszabályban megfelelően rendezhető. 16 Az új Ptk. viszont az általa igaz, szűkebb körben szabályozott szomszédjogi szabályoktól való eltérést már expressis verbis nem teszi lehetővé más jogszabály vagy a felek megállapodása számára. 14 A Ptké. 21. szerint a Ptk.-nak a szomszédjogra vonatkozó rendelkezéseitől eltérő szabályokat a települési önkormányzat rendelete is megállapíthat. 15 Részletes indokolás az Ötödik könyv, Második rész, IV. cím, VI. fejezethez. 16 Lásd a szomszédjogok és a tulajdonjog korlátainak különös szabályairól szóló évi CLXXIV. törvény. A szomszédjogokról lásd LENKOVICS: i. m. (2014),
5 5. A szükséghelyzet A 945/B/1996. AB határozat a régi Ptk át is vizsgálta, amely a szükséghelyzetre vonatkozó általános rendelkezéseket tartalmazta. Az AB szerint értelemszerű, hogy a Ptk a elvont fogalmakat tartalmaz, hiszen előzetesen nem határozhatók meg a szükséghelyzetnek minősülő állapotok, valamint a szükséghelyzetben elfogadható károkozás módja és mértéke. A bíróságok feladata, hogy a törvényértelmezés során esetről esetre feltárják a Ptk ában található általános kategóriák értelmét és alkalmazási körét. A bírói törvényértelmezés 17 során kialakított és a későbbi bírósági döntéshozatal számára is irányadó segédfogalmak és kiegészítő tételek hozzájárulnak ahhoz, hogy a jogalanyok igazodni tudnak az általános jogszabályi rendelkezések bírói értelmezésből kirajzolódó értelméhez. Az új Ptk. a szükséghelyzetre vonatkozóan a korábbi Ptk.-val gyakorlatilag egyezően továbbra is csak általános rendelkezéseket tartalmaz, 18 így ezek konkretizálása továbbra is a bíróságok feladata marad, amely felett ugyanakkor az alkotmánybírósági kontroll lehetősége az Alaptörvény hatálybalépésével azóta megteremtődött, 19 ami akár új fejezetet is nyithat e rendelkezés gyakorlati alkalmazása terén. 6. Az elidegenítési és terhelési tilalom A 333/B/2001. AB határozat a régi Ptk.-nak azt a rendelkezését vizsgálta, miszerint az elidegenítés és terhelés jogát szerződéssel csak a tulajdonjog átruházása alkalmával lehet korlátozni vagy kizárni, és csak abból a célból, hogy a tilalom az átruházónak vagy más személynek a dologra vonatkozó jogát biztosítsa. 20 Az AB kimondta, hogy ez a szabály nem jelenti a piacgazdaság létének veszélyeztetését. Az AB visszautalva a 26/1993. (IV. 29.) AB határozat- 17 Vö. TÓTH J. ZOLTÁN: A jogértelmezéshez használt módszerek a mai magyar felsőbírósági gyakorlatban. Magyar Jog, sz : Lásd TÓTH J. ZOLTÁN: A valódi alkotmányjogi panasz használatba vétele: az Abtv a szerinti panasz első két éve az Alkotmánybíróság gyakorlatában. Jogtudományi Közlöny, sz ; a korábbi alkotmánybírósági hatásköröket öszszefoglalóan lásd PATYI ANDRÁS: Protecting the Constitution (The Characteristics of Constitutional and Judicial Review in Hungary ). Passau, 2011, Schenk Verlag. 20 Ptk (2) bek. 546
6 ra 21 hangsúlyozta, hogy az elidegenítési és a terhelési tilalom a tulajdonos rendelkezési jogának súlyos korlátozása. A jogalkotó ennek a korlátozásnak a szerződéses vállalását a tulajdonos védelme, illetve az adósvédelem érdekében szűk körben tette lehetővé. A korlátozásnak ez az oka alkotmányos alapon nem kifogásolható, a célszerűségi alapon történő vizsgálat pedig nem tartozik az AB hatáskörébe. 22 Az új Ptk. szerint elidegenítési és terhelési tilalmat már nemcsak a dolog átruházásával egyidejűleg lehet alapítani, mint a régi Ptk. szabályozása alapján, hanem anélkül is. A javaslat indokolása szerint [e]z felel meg egyébként a Ptk. szerződési jogi szabályozását átható szerződési szabadság elvének is. 23 Álláspontom szerint az indokolásnak ez a kitétele nem helytálló még ha jogi kötőerővel egy törvény indokolása nem bír is, ez ugyanis épp a korábbi szabályozás alkotmányellenességét igazolná, hiszen ha ez az új Ptk. szerinti szabályozás felel meg a nemcsak a Ptk. szerződési jogi szabályozását átható, hanem alkotmányos jogként is elismert szerződési szabadság elvének, 24 akkor a contrario az ezt korlátozó régi Ptk.-beli rendelkezés eddig nem felelt volna meg ennek az elvnek. Az AB ugyanakkor mint láthattuk nem állapította meg e rendelkezés alkotmányellenességét. Emellett ugyanakkor továbbra is fenntartja az új Ptk. azt a szabályozást, hogy az elidegenítési és terhelési tilalom csak a tulajdonjog tárgyára vonatkozó jog biztosítása érdekében köthető ki A kereskedelmi forgalomban, illetve a kereskedelmi forgalmon kívüli tulajdonszerzés Az 1536/B/1992. AB határozat a kereskedelmi forgalomban, valamint a magánforgalomban a jóhiszemű vevő részére eladott dologgal és annak tulajdonszerzésével kapcsolatos megkülönböztetés 26 alkotmánysértő voltát vizsgálta. Az AB rámutatott arra, hogy a kereskedelmi, illetve a kereskedelmi forgalmon kívüli tulajdonszerzés, továbbá a köztulajdon és a magántulajdon egyenlősé- 21 ABH 1993, /1993. (IV. 29.) AB határozat; ABH 1993, 196, Részletes indokolás a VII. fejezet, A rendelkezési jog c. részhez. 24 Az Alkotmánybíróság gyakorlata szerint a piacgazdaság lényegi elemét képezi a szerződési szabadság, amely önálló alkotmányos jog, de nem alapjog. Korlátozása mindazonáltal nem történhet kellő alkotmányos indok nélkül. 13/1990. (VI. 18.) AB határozat; ABH 1990, 54, 55.; 32/1991. (VI. 6.) AB határozat; ABH 1991, 149, 159.; SALÁT ORSOLYA SONNEVEND PÁL: 9. [Piacgazdaság]. In JAKAB ANDRÁS szerk.: Az Alkotmány kommentárja. Budapest, 2009, Századvég Kiadó, :31. (1) bek.; LENKOVICS: i. m. (2014), Lásd régi Ptk
7 gének elve között nem állapítható meg alkotmányjogilag értékelhető összefüggés, e fogalompárok nem állíthatók szembe egymással. A testület szerint ugyanakkor a jogalkotó a forgalom biztonsága érdekében a származékos jogszerzés alapelvéből mint általános szabályból indult ki, amelynek az a lényege, hogy főszabályként csak a tényleges tulajdonos ruházhatja át a tulajdonjogot más személyre. A vizsgált szabályozás kapcsán a forgalom biztonsága ésszerű indoknak tekintendő, ennek megfelelően az ezen alapuló kereskedő, kereskedelmi forgalmon kívüli eladó között tett megkülönböztetés nem minősíthető önkényesnek. Az új Ptk. gyakorlatilag változatlan formulával tartalmazza, hogy a kereskedelmi forgalomban jóhiszeműen és ellenérték fejében szerző megszerzi az átruházással az ingó dolog tulajdonjogát akkor is, ha az átruházó nem volt tulajdonos. 27 Az új Ptk. leszögezi, hogy kereskedelmi forgalomban való szerzésnek minősül az, ha a vevő olyan eladótól vásárol, aki az adásvételi szerződést jogszerűen folytatott, üzletszerű gazdasági tevékenysége körében, saját nevében köti meg. 28 A kereskedelmi forgalmon kívüli Ptk (2) bekezdés szerinti tulajdonszerzés ugyanakkor nem került be az új Ptk.-ba, noha mint azt láthattuk ennek a szabálynak a forgalom biztonságában manifesztálódó, ésszerű indokát az AB elfogadta. 8. Az elbirtoklás A 38/B/2002. AB határozat a régi Ptk. elbirtoklásra vonatkozó 121. (1) bekezdését vizsgálta. 29 Az AB utalt arra, hogy az elbirtoklás esetében a jogi szabályozás nem a közhatalom, hanem a polgári jogi jogviszony másik a tulajdonossal egyenjogú jogalanya javára mondja ki a tulajdonjog elvonását. A tulajdonjog sérelmének a polgári jogi szabályozás körébe tartozó egyik fontos esetkörénél, a kártérítésnél, az Alkotmány tulajdonvédelmi szabályai csak annyiban játszanak meghatározó szerepet, hogy a törvényhozónak a felelősségi rendszer kialakítása során mind a károsult, mind a károkozó pozícióját egyenlő súllyal mérlegelnie kell, a szabályozás egyéb szempontjainál viszont a törvényhozónak szabad mérlegelési lehetősége van. 30 Azokra az esetekre vonatkozóan pedig, amelyekben a tulajdonjog tárgyát nem a tulajdonos, hanem más birtokolja, az 1437/B/1991. AB határozat kimondta, hogy a birtokost a 27 5:39. (2) bek. 28 5:39. (3) bek. 29 Ptk (1) Elbirtoklás útján megszerzi a dolog tulajdonjogát, aki a dolgot sajátjaként ingatlan esetében tizenöt, más dolog esetében pedig tíz éven át szakadatlanul birtokolja. 30 ABH 1996, 420, ; 423/B/1996. AB határozat; ABH 2003, 935,
8 tulajdonossal szemben is megilletik a birtokvédelem jogi eszközei, és ez nem jelenti a tulajdonhoz való alkotmányos jog sérelmét. 31 Az AB rámutatott arra, hogy elbirtoklás esetében bár nem szerződéses viszonyban olyan helyzetről van szó, amelyben a tulajdonos nem gyakorolja jogát, és a tulajdonjog tárgya a tulajdonostól különböző személynek a birtokában van; ez a személy jelenik meg a környezet előtt úgy, mint aki tulajdonos. A forgalmi élet biztonsága indokolja a tulajdonos és a birtokos jogi helyzetének megváltoztatását, az elbirtoklással történő tulajdonszerzés elismerését. Ezen túl a törvényhozónak az elbirtoklás feltételei meghatározásánál az Alkotmány keretei között szabad szabályozási lehetősége van mind az elbirtoklás idejének, mind az elbirtoklás megszakadása feltételeinek a megállapítása tekintetében. Az új Ptk. az elbirtoklás idején nem változtat. 32 A törvény indokolása is kifejezésre juttatja, hogy [a]z elbirtoklás alapvető szabályainak a megváltoztatása a jelenlegi szabályokhoz képest nem indokolt. 33 Új szabály azonban a jogcímes elbirtoklás Közös tulajdon A 374/B/1996. AB határozat a régi Ptk. közös tulajdonra vonatkozó rendelkezéseinek alkotmányellenességét vizsgálta. Az AB szerint a közös tulajdon mint jogintézmény az Alkotmány 13. -ában foglaltakkal nem áll ellentétben, hanem a tulajdonjog biztosítását kimondó alkotmányi rendelkezéssel összhangban van. Nem alkotmányellenesek a közös tulajdonnak a többségi elven nyugvó határozathozatali rendelkezései és a kisebbségnek biztosított jogvédelem sem. Éppen a kisebbségnek szavazategyenlőség esetén pedig bármelyik tulajdonostársnak az a joga, amellyel a sérelmes határozatot bíróság előtt megtámadhatja, a garancia arra, hogy a jogközösség a tulajdonjog alkotmányi biztosítása szerint működjék. Mivel közös tulajdon esetén a jognak eszmei megosztásáról van szó, s mert az egyes hányadok a megosztott joggal teljesen egyenlők, mindegyik tulajdonostársat a maga eszmei hányadához képest a tulajdonjog minden jogosítványa megilleti. E jogok gyakorlásának biztosítékául szolgál a többségi elv, illetőleg a kisebbségnek biztosított bírósági jogvédelem. Tekintettel arra, hogy az új Ptk. a közös tulajdon korábbi szabályain elvi jellegű korrekciót nem hajtott végre, 35 e szabályozás alkotmányosságával kapcsolatban aggály nem vethető fel. 31 ABH 1993, 567, :44. (1) bek.; LENKOVICS: i. m. (2014), Részletes indokolás a XII. fejezethez (Elbirtoklás). 34 5:45. ; LENKOVICS: i. m. (2014), A közös tulajdonról lásd LENKOVICS: i. m. (2014),
9 10. A kisajátítás Az AB a kisajátítás Ptk.-beli rendelkezéseit az 58/1991. (XI. 8.) AB határozatban vizsgálta. A határozatot megelőzően a Ptk (2) bekezdésének második fordulata szerint az a fél, aki a kártalanítást sérelmesnek tartotta ha jogszabály másként nem rendelkezett, a bírósághoz fordulhatott. A (3) bekezdés pedig kimondta, hogy a bírósági eljárás a kisajátítást kérő birtokba helyezését nem gátolja. A határozat vizsgálta a kisajátításról szóló évi 24. tvr. (Ktvr.) 20. -át is, amely a kártalanítási összeg kifizetésére 60 napos, a csereingatlan birtokba bocsátására 30 napos, a kártalanítás és a csereingatlan értéke közötti különbözet megfizetésére pedig ugyancsak 60 napos határidőt engedett. Az AB megállapította, hogy a Ptk (2) bekezdésének második mondata két vonatkozásban is alkotmányellenes rendelkezést tartalmaz. E törvényhely jogszabály eltérő rendelkezésére utaló felhatalmazása ellentétes az Alkotmány 13. (2) bekezdésével, mert ez a tulajdon kisajátítását számos egyéb feltétel mellett csak törvényben szabályozott módon teszi lehetővé. Márpedig a Ptk ának a) pontja szerint a Ptk. alkalmazásában jogszabályon a jogforrási hierarchiában alacsonyabb szinten álló jogszabályokat is érteni kell. Mivel csak a törvényi szintű szabályozás felelhet meg az Alkotmány 13. (2) bekezdésének, e rendelkezés formai okból alkotmányellenes. Ezen kívül az AB a támadott rendelkezés tartalmi alkotmányellenességét is megállapította, mivel kifejezetten csak a kártalanítás összegszerűségét sérelmező fél számára nyitotta meg a bírósági jogorvoslat lehetőségét. Ezzel pedig kizárta magának a kisajátítási határozatnak a bírósági felülvizsgálatát, ami az AB szerint alkotmányellenes korlátozásnak minősül. Az 58/1991. (XI. 8.) AB határozat a Ptk (3) bekezdését miszerint a bírósági eljárás a kisajátítást kérő birtokba helyezését nem gátolja ugyancsak megsemmisítette, mondván: a kisajátítást kérőnek a bírósági felülvizsgálatot megelőző általánosságban lehetővé tett birtokba helyezése sérti az Alkotmányban biztosított tulajdonhoz való jogot, és ellentétben áll az Alkotmány 70/K. -ában biztosított garanciális elvvel, amelynek alapján az alapjogok megsértésével kapcsolatos állami döntések elleni kifogások bíróság előtt érvényesíthetők. A kisajátítást kérő előzetes birtokba helyezése ugyanis számottevően megnehezíti a kisajátítást szenvedő perbeli pozícióját, és ez a kártalanítás feltétlen követelhetőségének mint alkotmányos alapjognak a sérelmével járhat. E határozat a Ktvr át is megsemmisítette, az ugyanis a kártalanítási összeg kifizetésére, a csereingatlan birtokba adására nézve olyan indokolatlanul hosszú határidőket állapított meg, amelyek miatt nem érvényesült kellőképpen az azonnali kártalanítás alkotmányos elve. Az AB rámutatott arra, hogy ugyan az azonnali kártalanítás a szabályozás alkotmányos szintjén nem jelenthet alkotmányosan meghatározható pontos teljesítési határidőt vagy határnapot, de összhangban az egyenlő jogi védelemmel feltétlenül megköveteli a kisajátítást kérő birtokba helyezésének és a kisajátított kárta- 550
10 lanításának az egyidejűségét. A támadott szabályozással szemben tehát alkotmányos követelmény a teljesítési határidők egységes meghatározása, mert az azonnaliság az AB értelmezésében ebben az összefüggésben egyidejűséget jelent. Ha tehát a közigazgatási szerv ha kivételesen is, de határozatát azonnal végrehajthatóvá nyilváníthatja, ezt alkotmányosan csak úgy teheti meg, ha ezzel együtt rendelkezik a kártalanítás azonnali, egyidejű teljesítéséről. Az új Ptk. a kisajátításról a régivel azonosan rendelkezik. Az Alaptörvény XIII. cikk (2) bekezdése szerint rögzített követelmények mellett úgymint a kivételesség, közérdekű cél és az azonnali, teljes és feltétlen kártalanítás továbbra is csak ingatlan kisajátítását teszi lehetővé, szemben az Alaptörvény tulajdon kifejezésével, amely elvileg magában foglalja az ingó dolgokat is, sőt, elméletileg az alkotmánybírósági gyakorlat szerint az alkotmány által tulajdonként védett vagyoni jogokat is. Az új Ptk. nóvumként rögzíti, hogy a kártalanítás nyújtására az köteles, aki a kisajátítás alapján a tulajdont megszerzi. Ez a korábbi Ptk.-ban nem szerepelt, a kisajátításról szóló évi CXXIII. törvény ugyanakkor eddig is ily módon rendelkezett, azzal a különbséggel, hogy lehetővé tette törvény ettől eltérő szabályozását. 36 Az AB az Alaptörvény hatálybalépését követően az első valódi alkotmányjogi panasz eljárásban hozott kisajátítási tárgyú döntésében 37 visszautasította a konkrét bírósági ítélet felülvizsgálatára irányuló indítványt, kimondva, hogy a bírósági eljárás teljes egészének ismételt felülbírálatára az AB nem rendelkezik hatáskörrel. 38 A testület itt álláspontom szerint dogmatikailag helyesen szétválasztotta a magánjogi és az alkotmányjogi kérdéseket, nem véletlen, hogy e döntés előadó alkotmánybírája Lenkovics Barnabás volt. Fontos rendelkezés ugyanakkor az új Ptk.-ban is a korábbi Ptk.-nak megfelelően, hogy amennyiben a tulajdon korlátozása az ingatlan rendeltetésszerű használatát lehetetlenné teszi vagy jelentős mértékben akadályozza, a tulajdonos az ingatlan kisajátítását kérheti. 39 Ezt a kitételt álláspontom szerint magában az Alaptörvényben kellett volna rögzíteni, 40 ez ugyanis a tulajdontól való állam által történő ún. lopakodó megfosztással (creeping expropriation) 41 szemben jelentene alkotmányos garanciát, szemben az egyszerű többséggel elfogadott és ilyen arányban bármikor módosítható Ptk.-beli garanciával évi CXXIII. törvény a kisajátításról 21. (1) bek. 37 Lásd 3349/2012. (XI. 19.) AB végzés. 38 Lényegében hasonló okokból utasította vissza az indítványt a 3375/2012. (XII. 15.) AB végzés is. 39 5:27. (2) bek. 40 Ezt a 2010/2011-es alkotmányozás menetében is hangoztattam. Lásd TÉGLÁSI ANDRÁS: A tulajdon szerepe az új Alkotmányban. In MOLNÁR BORBÁLA GYOMBOLAI ZSOLT TÉGLÁSI ANDRÁS szerk.: Gazdasági alapjogok és az új magyar Alkotmány. Tanulmánykötet. Budapest, 2011, Kiadja az Országgyűlés Emberi jogi, kisebbségi, civil- és vallásügyi bizottsága, Lásd TÉGLÁSI ANDRÁS: A hatékonyság kérdése a tulajdon kisajátítása kapcsán. Iustum Aequum Salutare, sz sz/11.pdf,
11 11. Összegzés Az imént kifejtettek alapján összefoglalóan megállapítható, hogy az új Ptk. tulajdonjogi rendelkezései alapvetően megfelelnek az AB elmúlt két évtizedes gyakorlatában megjelenő alkotmányos követelményeknek. Az igazi kihívás az egyes rendelkezések bírósági értelmezésének most már lehetővé váló alkotmánybírósági felülvizsgálata lesz, amely egyes esetekben megerősítheti a rendes bírói joggyakorlat által akár az új Ptk. hatálybalépése előtt, akár azt követően kialakított tételeket, ugyanakkor bizonyos új alkotmányos követelményekre tekintettel egy részüket akár felül is írhatja. Felhasznált irodalom BOÓC ÁDÁM SÁNDOR ISTVÁN: Előadásvázlatok a polgári jog általános tanaiból. Budapest, 2011, Patrocinium. LENKOVICS BARNABÁS: Ptk. és Alkotmány, ember- és társadalomkép. Alkotmánybírósági Szemle, sz LENKOVICS BARNABÁS: Ember és tulajdon. Rendszerváltó gondolatok. Budapest Pécs, 2013, Dialóg Campus Kiadó. LENKOVICS BARNABÁS: Dologi jog. Budapest, 2014, Eötvös József Könyvkiadó. PATYI ANDRÁS: Protecting the Constitution (The Characteristics of Constitutional and Judicial Review in Hungary ). Passau, 2011, Schenk Verlag. TÉGLÁSI ANDRÁS: A tulajdon szerepe az új Alkotmányban. In MOLNÁR BORBÁLA GYOMBOLAI ZSOLT TÉGLÁSI ANDRÁS szerk.: Gazdasági alapjogok és az új magyar Alkotmány. Tanulmánykötet. Budapest, 2011, Kiadja az Országgyűlés Emberi jogi, kisebbségi, civil- és vallásügyi bizottsága, TÉGLÁSI ANDRÁS: A hatékonyság kérdése a tulajdon kisajátítása kapcsán. Iustum Aequum Salutare, sz TÉGLÁSI ANDRÁS: A tulajdonhoz való jog alkotmányos védelme. Szeged, 2013, Pólay Elemér Alapítvány. TÓTH J. ZOLTÁN: A jogértelmezéshez használt módszerek a mai magyar felsőbírósági gyakorlatban. Magyar Jog, sz TÓTH J. ZOLTÁN: A valódi alkotmányjogi panasz használatba vétele: az Abtv a szerinti panasz első két éve az Alkotmánybíróság gyakorlatában. Jogtudományi Közlöny, sz SALÁT ORSOLYA SONNEVEND PÁL: 9. [Piacgazdaság]. In JAKAB ANDRÁS szerk.: Az Alkotmány kommentárja. Budapest, 2009, Századvég Kiadó. SÁNDOR ISTVÁN: A bizalmi vagyonkezelés és a trust. Budapest, 2014, HVG- ORAC Lap- és Könyvkiadó Kft. 552
12 VÖRÖS IMRE: A tulajdonhoz való jog az Alkotmányban és az önkormányzatok tulajdonjogi helyzete. Jogi Tájékoztató Füzetek elhangzott szakmai előadásokról, sz. (Szerkeszti és kiadja a Magyar Kereskedelmi és Iparkamara Jogi Tagozata, Budapest.) 553